**Veszélyes és nemveszélyes hulladék szállítási szerződés**

 Az **Veszélyes és nemveszélyes hulladék szállítási szerződés** hatálya a Szoft-Ferr Kft. Dunaújváros Papírgyári út 24. továbbiakban: Szoft-Ferr Kft- partnerei részére nyújtott hulladék begyűjtési, közúton történő szállítási, előkezelési, kezelési és a teljesítéséhez kapcsolódó egyéb szolgáltatásokra vonatkozik. Amennyiben Szoft-Ferr Kft által visszaigazolt megrendelés vagy a Felek között megkötött egyedi szerződés a **Veszélyes és nemveszélyes hulladék szállítási szerződés** egyes rendelkezéseitől kifejezetten eltér, úgy az adott kérdésben az eltérő rendelkezést, minden egyéb rendelkezés tekintetében pedig az **Veszélyes és nemveszélyes hulladék szállítási szerződés** -t kell alkalmazni. Jelen **Veszélyes és nemveszélyes hulladék szállítási szerződés** -től eltérni, valamint a Felek közötti megállapodást módosítani kizárólag írásban lehetséges.

 A szolgáltatási szerződés létrejötte Felek között a szerződés, a szolgáltatást megrendelő üzleti partner (a továbbiakban: Megrendelő) és Szoft-Ferr Kft. képviselője által aláírt egyedi szerződéssel, vagy írásos (elektronikusan leadott) megrendelés Szoft-Ferr Kft. általi - fenti módok valamelyikén - történő visszaigazolásával jön létre. Fémhulladékok átvétele és kezelése esetében a Feleknek írásos megállapodással kell rendelkezni, mely megfelel a Fémtörvényi jogszabályoknak. Amennyiben Szoft-Ferr Kft. visszaigazolása a megrendelés egyes feltételeitől eltér, illetve további rendelkezéseket tartalmaz, úgy ezek elfogadottnak tekintendők, kivéve, ha Megrendelő ezen időpontot megelőzően a szolgáltatást igénybe veszi, vagy azok ellen a visszaigazolás átvételét követő 3 napon belül kifogást emel. A szerződésre a **Veszélyes és nemveszélyes hulladék szállítási szerződés** rendelkezései, valamint az **Vállalkozási keretszerződés** tartalma az irányadó. A létrejött szerződés - egyéb rendelkezés hiányában határozatlan időre jön létre, melyet a Felek 30 napos határidővel felmondhatnak.

 Szolgáltatásra vonatkozó irányadó szabályok Felek megállapodására vonatkozik, így a Megrendelő köteles megismerni és betartani valamennyi hulladékkereskedelemre, környezetvédelemre vonatkozó jogszabályokat, rendeleteket.

 A szolgáltatási díj Szoft-Ferr Kft. általa átvett, begyűjtött, elszállított és kezelt hulladékok, valamint az egyéb nyújtott szolgáltatásokra vonatkozik, mely alapján alapján, a vállalkozási keretszerződésben megállapított díjat és díjszámítást alapul véve számlát állít ki. A díjakat a mindenkor hatályos jogszabályok szerinti ÁFA terheli, abban az esetben is, ha valamely díjtétel mellett nem szerepel az ÁFA-ra utalás, ez esetben az adott díjtétel ÁFA nélküli nettó díjnak minősül. A számla fizetési határideje a számlán feltüntetett nap, egyéb rendelkezés hiányában a számla kiállításától számított 15 nap. Fizetési késedelem esetén, Szoft-Ferr Kft. jogosult szolgáltatását felfüggeszteni, a megrendelések teljesítését megtagadni, továbbá a szerződés létrejöttekor **Vállalkozási keretszerződés** szerinti késedelmi kamatot és egyéb behajtási költséget érvényesíteni. Keretszerződés alkalmazása esetén a szerződés megkötését követő év első napjától kezdődően Szoft-Ferr Kft. jogosult a szolgáltatási díjait az elérhető legfrissebb, 12 hónapra vonatkozó Központi Statisztikai Hivatal által közzétett tárgyi szolgáltatásra vonatkozó fogyasztói árindex-növekedés vagy a piaci változások által indokolt mértékkel módosítani, melyet a **Vállalkozási keretszerződés** adott évre hatályos árajánlata tartalmaz. Az árajánlatot Szoft-Ferr Kft. jogosult évközben is módosítani, a módosított árajánlatot haladéktalanul megküldi megrendelőnek, illetve a honlapján közzéteszi.

Szoft-Ferr Kft.a jogszabályok változásából eredő vagy egyéb, a jövőben felmerülő költségnövekedést (pl. környezetterhelési adó, lerakási járulék, útdíj, egyéb a tevékenységével kapcsolatos díjak, adók, járulékok, stb.) a vállalkozói díjban az őt terhelő kötelezettség keletkezésének időpontjától érvényesíteni jogosult.

Szoft-Ferr Kft. az általa biztosított göngyölegek kihelyezése után a göngyöleg típusától függően használati/bérleti díjat számláz a Megrendelőnek a szerződésben meghatározott díjak szerint. A használati/bérleti díjak számlázása, minden esetben a Felek, illetve helyszíni közreműködőjük által szignált szerződés, szállítólevél adattartalma alapján történik.. A szolgáltatás teljesítése akként történik, hogy a Szoft-Ferr Kft. a szerződésben vagy a megrendelésben meghatározott hulladékokat (továbbiakban: hulladék) a szerződés időtartama alatt a megállapodott mennyiségben és minőségben átveszi, elszállítja, előkezeli, kezeli, hasznosítja, illetve ártalmatlanítja. Megrendelő csak egyedi megállapodás alapján, illetve előzetes jóváhagyást követően szállíthat hulladékot Szoft-Ferr Kft. telephelyére. A hulladék közúti (ADR) szállításra alkalmas előkészítése, minden esetben a Megrendelő kizárólagos feladata.

Fémhulladékok átvétele telephelyre beszállítva lehetséges, illetve megrendelés esetén Szoft Ferr Kft. saját fuvareszközzel szállítja be. Fémhulladék szállítása csak szállítólevél kíséretével történhet. A szállított áru mérlegelése a Szoft-Ferr Kft. telephelyén történik, a kiadott mérlegjegy képezi az elszámolás alapját. Fémek minősítése a Szoft-Ferr Kft. telephelyén történik. Idegen anyag tartalom / pl. fa, föld beton, egyéb nem fém anyag/ levonásra kerül. a fémanyagokat Szoft-Ferr Kft. megvásárolja, melyért fajtánkként és minőségeként átvételi árat fizet. Az átvételi ár a kifüggesztett árjegyzék, vagy külön megállapodásban rögzített ár.

Hulladékok leadása a telephelyen a nyitvatartási idő alatt lehetséges H-P 07-14 óra között.

Fémhulladék leadásának elengedhetetlen feltétele a leadó vállalkozás adatainak és megbízottjának fémtörvényben szabályozott adatainak pontos megadása /az erre a célra kiadott / adatlap kitöltéséveltt.

Lakossági leadók csak a lakóhelyen keletkező és saját tulajdonukat képező fémhulladékot adhatják le. személyi adataik megadása és igazolása mellett.

A fémtörvény hatálya alá tartozó fémek átadása csak a fémtörvény /2013 évi CXL. törvény/és végrehajtási utasítás / 443/2013. (XI. 27.) Korm. rendelet betartásával lehetséges

Szoft-Ferr Kft. a megrendelést általában a megrendelés beérkezését követő, de előzetesen egyeztetett időpontban teljesíti. Szoft-Ferr Kft. a hulladékok átvételét a Rendeleteknek, jogszabályoknak megfelelően lebonyolítja, az átvételt a szükséges kísérőokmányokon (szállítási lap, szállítólevél, fémkísérő okmányok, kereskedelmi okmányok stb.) igazolja. Az átvett hulladékokat Szoft-Ferr Kft. az engedélyeiben feltüntetettek szerint kezeli.

Veszélyes hulladékot csak előzetesen egyeztetett időpontban, átvételre előkészített állapotban szállíthat Szoft-Ferr Kft. telephelyére. Nem egyeztetett időpontban, a jogszabálynak nem megfelelően előkészített hulladékok átvételét Szoft-Ferr Kft. megtagadhatja, a hulladék rendezéséért az árajánlatban feltüntetett díjat számolhat fel. Az egyedileg-termelő által beszállított kezelésre, megsemmisítésre beszállított hulladék átvételéért, Szoft-Ferr Kft. a **Vállalkozási Keretszerződésben** foglalt adminisztrációs díjat számol fel.

 Megrendelő köteles a megrendelés alkalmával az elszállításra váró hulladékokról, valamint azok csomagolásáról a Rendeletek előírása szerinti minőségi és mennyiségi jellemzőket a legjobb tudása szerint megadni, mely tájékoztatásért Megrendelő szavatol és teljes körű felelősséggel tartozik. A megadott adatok alapján a kísérőokmányok kitöltése a Megrendelő kötelezettsége, melyhez a Megrendelővel kötött megállapodása alapján Szoft-Ferr Kft. a felelősség meghagyása mellett segítséget nyújthat.

 A hulladék átvételével annak tulajdonjoga átszáll a Szoft-Ferr Kft.-re. A hulladék csak akkor tekinthető átvettnek, ha a hulladékkísérő okmányokat Szoft-Ferr Kft. aláírásával és cégbélyegzővel ellátta és azok közül, veszélyes hulladék esetén a szállítási lap, más esetben a telephelyen leigazolt szállítólevél, fémek esetében a fémtörvény szerinti okmányok és mérlegjegy megfelelő példányát postai úton visszajuttatta a Megrendelőnek. A hulladékot ettől kezdve Szoft-Ferr Kft., mint saját tulajdonát kezeli, nyilvántartásaiban ekként tünteti fel, viseli költségeit és szedi hasznát, valamint jogosult azt harmadik személyre átruházni.

 A hulladék tömegének (kg) hiteles mérése minden esetben Szoft-Ferr Kft. telephelyén - a területileg illetékes Kormányhivatal szakhatósági szerve által - hitelesített mérlegen történik. Megrendelő jogosult a saját hulladékának mérése alkalmával - a munkavédelmi szabályok betartása mellett - a méréskor jelen lenni. Amennyiben ezen igényét Szoft-Ferr Kft. felé előre nem jelzi, a mérésen nem vesz részt, úgy a hiteles mérés eredményét visszavonhatatlanul elfogadja. Amennyiben a hulladék és a hozzá tartozó göngyöleg egymástól gazdaságosan nem választható el, vagy a végső hulladékkezelést végző vállalkozás csak egyben tudja kezelni, úgy a hiteles mérések alkalmával a hulladék bruttó tömegéből a göngyöleg tömege nem kerül levonásra, így a Felek elszámolásában a bruttó tömeg képezni az elszámolás alapját. (pl. hordós égetős, szilárd hulladékok, stb.)

Szoft-Ferr Kft. a hulladék átvételét a Rendeletekben rögzített esetekben megtagadhatja. Ilyen esetben Szoft-Ferr Kft. a Megrendelő költségén a hulladékot visszaszállítja a Megrendelőnek, így annak tulajdonjoga továbbra is Megrendelőt illeti. A visszavétel megtagadása esetén Szoft-Ferr Kft. választhat, hogy egyoldalú nyilatkozatával elálljon a szerződéstől, vagy más módon kezelje a hulladékot és ennek többletköltségét legfeljebb 200%-os felárral, mint kötbérrel a Megrendelőtől követelje. Elállás esetén Szoft-Ferr Kft. követelheti az őt megillető vállalkozói díjból az arányosan teljesített szolgáltatások díját.

Szoft-Ferr Kft. a szolgáltatást a kívánt szállítási időpont előtt – a vállalkozási keretszerződés mellékletében feltüntetett módon megküldött- megrendelő alapján teljesíti. A pontos szállítást - e-mailen. telefonon egyeztetett időpontban teljesíti. A nem megfelelően kitöltött és megküldött megrendelőket nem köteles teljesíteni. A hiánytalan teljesítés érdekében Megrendelő köteles munkanapokon, tehergépjárművel jól megközelíthető helyet 7 és 15 óra között biztosítani. Megrendelő köteles a hulladék átadásához szükséges feltételeket biztosítani, mint pl. szükséges személyzet, rakodó eszköz, stb. A szerződésben meghatározottaktól eltérő hulladék átvételére Szoft-Ferr Kft. –nem kötelezhető, de általános piaci feltételeket alkalmazva díj felszámításával törekszik a feladat megoldására.

Szoft-Ferr Kft. a hulladékszállításra történő előkészítésben való tevékeny részvétele esetén nettó 4.000,- Ft/ óra+áfa szolgáltatási díjat jogosult felszámolni minden megkezdett órára (Előkészítési díj). E többletdíjat és az időtartamot a jelenlevők a fuvarlevélen rögzítik, amely teljesítési igazolásként szolgál.

 Szavatosság. Megrendelő szavatolja, hogy Szoft-Ferr Kft. részére átadott hulladék a szerződés, ill. megrendelés szerint megadott minőségi és mennyiségi tulajdonságokkal rendelkezik. A hulladék Rendeletek szerinti megfelelő besorolásáért, közúti szállításra történő előkészítéséért, az átadási helyszín és infrastruktúra megfelelő biztosításáért Megrendelő gondoskodik és szavatol. Megrendelő a szállítás időpontját megelőzően köteles a hulladékot és az átadási helyszínt előkészíteni, rakodásra ill. szállításra alkalmassá tenni, továbbá a szállítás megkezdéséig ilyen állapotban tartani, oly módon, hogy a hulladékok ne keveredhessenek egymással, valamint a hulladékok rakodása és szállítása a környezet szennyezésének kizárásával történhessen. Szoft-Ferr Kft. által végzett előkészítő munka nem mentesíti a Megrendelőt a jelen pont szerinti felelőssége alól. Szoft-Ferr Kft. személyzete hulladék előkészítő munka elvégzésére nem köteles, azt kizárólag külön megállapodás alapján biztosítja partnerei részére. A hulladék, a göngyölegek és az átadási helyszín nem megfelelő előkészítésből eredő károk megtérítése Megrendelőt terhelik. Megrendelő köteles a veszélyes hulladékokat tartalmazó tároló edényeket, göngyölegeket, csomagolásokat a Rendeletek szerint megjelölni. A Megrendelő a hulladékot tartalmazó csomagolóeszközön köteles feltüntetni a szállítási lap számát és a hulladék azonosító kódját (HAK/EWC), UN számát és a helyes szállítási megnevezését, valamint a veszélyességi és kezelési bárcákat. Megrendelő köteles a Szoft-Ferr Kft. által biztosított göngyölegeket rendeltetésszerűen használni, ellenkező esetben Szoft-Ferr Kft. jogosult a nem megfelelően használt göngyölegek beszerzési költségét a Megrendelőnek kiszámlázni. Nem rendeltetésszerű használatnak minősül minden olyan tevékenység, ami a göngyöleg további használatát, forgásban tartását megakadályozza vagy lényegesen megnehezíti, megdrágítja. (pl. elszennyezés, eldeformálás, betétzsák használatának mellőzése, stb.)

 Azon hulladékok esetén, amelyek átvételéért Szoft-Ferr Kft. térítést fizet /pl. akkumulátor, fémhulladék stb./ a Megrendelőnek, a vonatkozó jogszabályoknak megfelelő számla kiállítása a Megrendelő felelőssége és feladata.

 Megrendelő köteles a szerződés adataiban (cégnév, számlázási cím, adószám, KÜJ, KTJ, postázási cím, stb.) bekövetkezett változásról Szoft-Ferr Kft.-t a változást követő első megrendelésig tájékoztatni, Szoft-Ferr Kft. nem köteles a Megrendelő adataiban bekövetkezett változásokat nyomon követni. A Felek az egymásnak írásban megtett közlései, jognyilatkozatai abban az esetben minősülnek kézbesítettnek és közöltnek, ha azok igazolhatóan a Felek által átvételre kerültek. Postai küldemény esetén Felek a 2016. évi CXXX. törvény kézbesítési fikcióra vonatkozó 137. §. ide vonatkozó szabályait vállalják az egymás közötti jogviszonyukra megfelelően alkalmazni.

 Felek szerződésben megjelölt kapcsolattartói a szerződés teljesítésével kapcsolatban nyilatkozattételre jogosultak. A szerződés egyéb kérdéseiben (pl. módosítás, felmondás, díjak) a nyilatkozatot megtevő fél cégszerű aláírása és írásos nyilatkozat kézbesítése szükséges. Felek megállapodnak, hogy a szerződésben szereplő és annak teljesítéséhez kapcsolódó valamennyi adat, információ a Felek üzleti titkának minősül, melyet Felek ennek megfelelően kötelesek kezelni, harmadik félnek tájékoztatást ezekről nem nyújthatnak, a titoktartás megszegéséből eredő károkat egymásnak kötelesek megtéríteni. Szoft-Ferr Kft. adatkezelésére vonatkozó tájékoztatója (GDPR) Szoft-Ferr Kft. honlapján.

Dunaújváros 2020.01.21.

 Szoft-Ferr Kft.